**РЕАЛИЗАЦИЈА СВИХ ОБЛИКА ОБРАЗОВНО-ВАСПИТНОГ РАДА**

Годишњи план рада школе за школску 2018/2019.годину је у потпуности реализован према календару и фонду часова, те су све активности предвиђене планом рада школе успешно реализоване. Може се рећи да је протекла школска година успешно завршена са скоро 100% реализованости свих облика образовно - васпитног рада (обавезна настава, изборна настава, додатна и допунска настава, слободне активности и секције, угледна предавања нешто мање, и припремна настава). Због надокнаде часова редовне наставе (продужетак зимског распуста) нешто мање у односу на прошлу школску годину је реализована додатна и допунска настава. Такође, наставници предметне наставе су одржали по један час у сваком полугодишту ученицима четвртог разреда, према утврђеном плану, а у циљу упознавања и што боље припреме ученика за наставни предмет у петом разреду. Наставницима је скренута пажња о обавези и значају извођења овакве предметне наставе будућим ученицима петог разреда те ће се у наредној школској години посветити томе још већа пажња.

 Пробни завршни испит за ученике 8.разреда реализован је према унапред предвиђеним терминима и према Календару планираних активности образовно – васпитног рада за основне школе за школску 2018/19.годину (12.04.2019.године –математика а 13.04.2019.године српски језик и комбиновани тест). Најмањи број бодова из српског језика је 3 бода а највише 15. Просек на нивоу одељења за овај предмет је 8,9 бодова а то би било 45% од максималног броја бодова (20). Најмањи број бодова на тесту из математике био је 3 а највећи 17. Просек на нивоу одељења био је 6,8 а то би било 34% од максималног. Комбиновани тест су чинили задаци из следећих предмета: биологија, физика хемија, историја и географија. Најмањи број бодова од максималних 20 на овом тесту постигнут је 3 а највећи 17. Просек на нивоу одељења био је 7,5 тј.38%. Припремна настава за полагање завршног испита одвијала се током целе школске године, као и по завршетку наставе за ученике 8. разреда (од 3-14.6.2019.године). Завршни тест полагали су сви ученици 8. разреда (15 ученика) у јунском року по унапред утврђеном календару ( у периоду између 17. до 20.6.2019.године), с тим што је полагање теста из математике уместо 18.06. одложено за 19.06.2019. због уочене нерегуларности у спровођењу истог. Уочено је да је постигнуће ученика на завршном испиту боље у односу на пробни испит. Пошто семноже бодови одређеним коефицијентом, за српски језик најмањи број бодова је 1,63 а максиммални 12,03 (од највише 13), просек на нивоу одељења је, ако рачунамо множењем коефицијентом, 7,47. На тесту из математике најмањи број бодова био је 1,30 а највећи 11,70; просек на нивоу одељења био је 2,6. На комбинованом тесту најмањи број бодова био је 1,75 а највећи 10,85; просек н нивоу одељења је 5,6 (од укупно 14).

 Припремна настава за полагање завршног испита је успешно реализована а то показују поред добрих резултата ученика на полагању истог, и упис ученика у средњу школу у првом уписно кругу. Два ученика нису попуњавала листу жеља јер су се преселили са својим родитељима у иностанство са намером да тамо наставе своје школовање. Само један ученик није рангиран успешно у првом уписном кругу, као и другом па је уписао средњу школу ванредно што првобитно и јесте била његова жеља. У прилог доброг постигнућа ученика на завршном испиту доказује и чињеница да је наша школа задржала својеместо на ранг-листи о успеху школа Браничевског округа на завршном испиту и школске 2018/2019.године.

 Уредно је вођена педагошка документација која омогућава увид у реализацију Годишњег плана рада школе, а служила је као основ за све стручне анализе рада школе и на основу ње се утврђивао квантитет и квалитет рада школе. Директор школе и педагог су водили евиденцију о уредности спровођења наставе предвиђене планом и програмом, те је табела о реализацији редовне и осталих облика активности сачувана у документацији стручне службе. Поред редовне наставе, у даљем тексту је приказана реализација и осталих облика васпитно-образовне наставе у оквиру 40-то часовне радне недеље, за млађе и старије разреде.

**Секције-реализација**

 У школи су радиле следеће секције: рецитаторска, литерарна, драмска, млади математичари, физичари, биолози, хемичари, физичари, географи, историчари, еколошка секција, грађевинска, саобраћајна, информатичка, ликовна, хор и оркестар, спортска секција.

Секције су радиле у складу са задужењима наставника у оквиру 40-часовне радне недеље за све наставне области, а на основу наставног плана и програма. Тако су ученици према свом интересовању, склоностима и способностима били укључени у исте. Исте су највише реализоване у периоду када е била актуелна припрема приредбе поводом прославе Дана школе (ликовна секција, хор и оркестар, литерарно-рецитаторска и драмска секција) или када је требало адекватно припремити ученике за учешће на такмичењима свих нивоа. Све наведене секције су реализоване углавном према предвиђеном плану са незнатним одступањима због надокнаде часова редовне наставе поводом продужетка зимског распуста.

**Реализација додаатне наставе**

Додатна настава је организована за ученике који имају посебне сколоности према одређеним наставним предметима.

За све наставне облике у оквиру 40-часовне радне недеље предвиђена је активност наставника за рад са даровитим ученицима и за тај облик наставе сачињавали су посебан план и програм и укључивали ученике у овај облик наставе чији је рад допринео резултатима и успесима како ученика, тако и школе. Наставници предметне наставе су реализовали додатну наставу из математике за ученике млађих разреда како би се ученици адекватно припремили за такмичење из овог предмета. Такође и предметни наставници из српског језика, руског језика, енглеског језика, хемије, физике, географије, историје и математике су реализовали додатну наставу за ученике који су били заинтересовани за додатне садржаје и наставно градиво, као и за такмичење из поменутих предмета.

**Реализација допунске наставе**

 Допунска настава се организовала за оне ученике који су у току редовне наставе имали потешкоћа у учењу и нису могли да усвоје минималне програмске садржаје. То су углавном ученици са слабом или никаквом мотивацијом и интересовањем за учење и потребно их је на различите начине анимирати да се укључе у наставни процес, а посебно их психички припремити за рад у допунској настави. Због тога су предметни наставници током протекле школске године континуирано обављали разговоре са таквим ученицима и њиховим родитељима, одељенским старешинама и школским педагогом и на тај начин откривали узроке неуспеха ученика и предузимали мере да се исти отклоне у организовање овог облика наставе. Добро познавање ученика и природе тешкоћа које има у учењу једини је правилан пут да му се на адекватан начин пружи помоћ у савлађивању наставних садржаја и постизању резултата у учењу.

 Допунску наставу су у протеклој школској години реализовали сви наставници предметне наставе са по 36 часова.На часовима допунске наставе остваривана је максимална индивидуализација рада и непрекидно праћење напредовања сваког ученика како би се повећала ефикасност ових часова.

**Реализација припремне наставе**

Припремна настава је организована у циљу припреме ученика за такмичења континуирано током целе школске године, а од почетка другог полугодишта реализована је и припремна настава ученика за завршни испит из српског језика,математике, физике, хемије, биологије, историје и географије.У складу са Упутством Министарства просвете у у школи је спроведен пробни завршни испит (12. и 13. априла) на коме су учествовали сви ученици VIII разреда. Када је завршена редовна настава за ученике VIII разреда је израђен нови распоред припремне наставе тако да су ученици сваког дана имали блок наставу у току две недеље са 10 часова у циљу што боље и квалитетније припреме и постизања оптималних резултата на завршном испиту, где су показани резултати на завидном нивоу у округу. Завршни испит ученици 8.разреда су полагали у три дана (17., 19. и 20.јуна), а стим што су првог дана полагали завршни испит из српског језика, другог из комбинованог,а трећег дана ученици су полагали тест из математике.

Једна ученица 6.разреда полагала је разредне испите из свих наставних предмета зато што није присуствовала часовима више од трећине од укупног фонда часова по сваком наставном предмету. За исту организована је припремна настава у трајању од две наставне недеље а након тога, полагала је све испите у јунском испитном року и положила са успехом добар и просеком 3,00.